‏כ"ו חשון תשע"ט

‏04 נובמבר 2018

לכבוד

חברי הסגל האקדמי

כ א ן

שלום רב,

**הנדון: "קול קורא" למלגות משולבות מתקציב פרוייקט מל"ג לבינלאומיות**

**ותקציב חוקר עבור תלמידי בתר דוקטורט – תשע"ט**

אוניברסיטת חיפה זכתה במענק המל"ג/ות"ת לפיתוח בינלאומיות בשנה"ל תשע"ט-תש"פ. גובה המענק 9.6 מליון ₪ לשנתיים. כספי המענק מכילים גם מלגות המיועדות לתלמידי בתר דוקטורנטים בינלאומיים חדשים , ששנה"ל תשע"ט הנה השנה הראשונה להשתלמותם באוניברסיטת חיפה.

בית הספר הבינלאומי והרשות ללימודים מתקדמים מתכבדים לפנות אל חברות וחברי הסגל ולהזמינם/ן להגיש הצעות להזמנת בתר דוקטורנטים/יות מרחבי העולם להשתלמות בתר- דוקטורט באוניברסיטת חיפה , על בסיס מלגה זו תוך שימת דגש על ציפייה ברורה לפיתוח מצוינות המחקר והפרסומים המדעיים .

כאמור, המלגות מיועדות לתלמידים בינלאומיים חדשים בלבד , העונים על הקריטריונים המופיעים בתקנון רל"מ מצ"ב**.**

**גובה המענק:**

כל מלגה תנתן לפרק זמן של שנה עם אפשרות להארכה לשנה נוספת.

גובה המלגה 69,000 ₪ כאשר 55,200 ₪ מתקציב מל"ג ו- 13,800 ₪ מתקציב חוקר ממקור שאינו ממשלתי.

**תנאי הגשה:**

* דוקטורנטים שסיימו את לימודיהם באוניברסיטה מוכרת בחו"ל ואשר בידם תעודה המעידה על זכאות לתואר.
* מועמדים אשר קיבלו זכאות לתואר דוקטור לאחר ה – 1 באוקטובר 2014
* מועמדים מחו"ל אשר סיימו שנת השתלמות אחת כפוסט דוקטורט ומבקשים להאריך את תקופת השתלמותם באוניברסיטת חיפה בשנה נוספת

**הליך הגשת הבקשה:**

1. חבר הסגל הקולט יגיש את הטפסים החתומים והמסמכים הרלבנטיים עד ליום 1.12.2018 שעה 12:00 אל הגב' אוריין שטיינר מרכזת לשכת המשנה לרקטור בדוא"ל : osteiner@univ.haifa.ac.il

* קורות חיים [באנגלית](http://graduate.haifa.ac.il/images/stories/tfasim/english/StructuredCVFormEng_2017-2018.doc) (פורמט מובנה מצ"ב ).
* צילום תעודת הדוקטורט מחו"ל שעליה מופיע גם מועד סיום הדוקטורט (למועמדים לשנה א' בלבד)
* מכתב המלצה מהמנחה הקולט על פי טופס מובנה. בגוף המכתב תהיה התחייבות המנחה לכסות 13,800 ₪

מתקציב שאינו ממשלתי.

* מסמך המעיד על הסכמת ראש החוג לקלוט המועמד כמשתלם בתר דוקטורט.
* שתי המלצות מחברי סגל אקדמי בכיר מאוניברסיטאות / מוסדות מחקר מוכרות בחו"ל (למועמדים לשנה א' בלבד)
* תקציר תכנית המחקר של המועמד לתקופת ההשתלמות לרבות שלבי ההשתלמות(עד 2 עמודים)
* העתק מפרסומים המדעיים של המועמד, במידה וישנם.
* דוח מסכם לשנה א' (למועמדים לשנה ב' בלבד)
* הוועדה לא תטפל בתיק מועמד שיהיו בו מסמכים בחסר.

**הליך בחירת המועמדים**

* ועדה אקדמית בראשות המשנה לרקטור וראש ביה"ס הבינלאומי (יו"ר), הדיקן ללימודים מתקדמים ונציגים נוספים בהתאם לתיקים שיתקבלו , תבחן את כלל הבקשות למלגות ותאשרם בהתאם לשיקולי המוסד ולאפשרויות התקציביות.
* הענקת המלגה תותנה בהקבלת מנחה מאושרת תקציבית ע"י רשות המחקר.
* תשובות לחברי הסגל הקולטים ינתנו עד ליום 1.1.2019

**קריטריונים לבחירת המועמדים**

* הישגים אקדמיים ומחקריים שיבואו לידי ביטוי בהמלצות ובקורות חיים
* פרסומים בכתבי עת שפיטים
* מכתבי המלצה
* הצעת המחקר

**לאחר אישור המלגה מתחייב המשתלם כלפי האוניברסיטה:**

1. לסיים את עבודת המחקר תוך שנתיים לכל היותר מתחילת לימודי הפוסט דוקטורט.
2. להגיש דו"ח מדעי שנתי מסכם עד לתאריך 1.8.2018
3. במקרה של הארכת מלגה לשנה שניה להגיש דו"ח מדעי עד לתאריך הגשת הבקשה להארכה בשנה העוקבת.
4. לא לעבוד בעבודה נוספת בין אם בשכר ובין אם לא בשכר. במקרים מיוחדים תוגש בקשה לעבודת הוראה באוניברסיטת חיפה בלבד בהיקף שח 2-8 שעות שבועיות בתנאי שלא תפגע באופן משמעותי בהשתלמות.
5. לבקש אישור הדיקן ללימודים מתקדמים לכל הפסקה בעבודת המחקר ולצרף לבקשה מכתב מהמנחה הכוללים את הנימוקים לעזיבתו של המשתלם. הבקשה תוגש חודש לפני מועד העזיבה. במקרה דנן, המשתלם יחזיר את החלק היחסי של התשלום האחרון ויוותר על המשך תשלומי המלגה.

ב ב ר כ ה ,

פרופ' לילי אורלנד-ברק פרופ' גד ברזילי

הדיקן ללימודים מתקדמים המשנה לרקטור וראש ביה"ס הבינלאומי

העתקים:

פרופ' גוסטבו מש, רקטור

דיקני פקולטות

ד"ר שרון לינק, מזכיר אקדמי

גב' סיגלית רג'ואן, ראש מינהל הרשות ללימודים מתקדמים

גב' צמרת זוהר , ראש מנהל ביה"ס הבינלאומי

גב' אוריין שטיינר, מרכזת הוועדה

ראשי מנהל אקדמי

גב' לורנס כהן –אמר, ממונה על תכניות בינלאומיות לתארים מתקדמים ורמ"ד לימודי בתר דוקטורט, רל"מ

עוזרים מנהליים לראשי החוגים

גב' קרן השמשוני, אחראית גבייה ותשלומים ביה"ס הבינלאומי

מר דורון גלעד, ראש מדור כלכלה ופרוייקטים, אגף כספים

גב' חן רווה, כלכלנית , אגף כספים

גב' סוזן אמניפור, אחראית מלגות בתר דוקטורט , רל"מ

* המסמך כתוב הנו בלשון זכר, אך פונה לשני המינים